JEDNOTNÁ AKCIA RADY 2006/419/SZBP

z 12. júna 2006

na podporu vykonávania rezolúcie Bezpečnostnej rady Organizácie Spojených národov 1540 (2004) a v rámci vykonávania stratégie EÚ proti šíreniu zbraní hromadného ničenia

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 14,

keďže:

BR OSN 27. apríla 2006 jednomyseľne prijala rezolúciu 1673 (2006), ktorou sa o dva roky predĺžil mandát Výboru 1540, a prijala rozhodnutie, že výbor by mal zintenzívniť svoje úsilie v prospech úplného vykonania rezolúcie BR OSN 1540 (2004) prostredníctvom pracovného programu, podporných činností, pomoci a spolupráce. Vyzvala tiež Výbor 1540, aby spolu so štátmi, medzinárodnými, regionálnymi a subregionálnymi organizáciami preskúmal možnosť výmeny skúseností a vyvodené ponaučenia, ako aj dostupnosť programov, ktoré by mohli uľahčiť vykonávanie rezolúcie 1540 (2004).

V správe Výboru 1540 odporučil, aby sa regionálne a subregionálne podporné činnosti rozšírili a zintenzívnili s cieľom poskytnúť štátom štruktúrované usmernenie pre vykonávanie povinností podľa rezolúcie BR OSN 1540 (2004) s prihliadnutím na to, že šesťdesiatdva štátov ešte stále nepredložilo svoje prvé národné správy a päťdesiatpäť z tých, ktoré tieto správy predložili, musí ešte predložiť dodatočné informácie a objasnenie, o ktoré požiadal Výbor 1540.

PRIJALA TÚTO JEDNOTNÚ AKCIU:

Článok 1

1. V súlade so stratégiou EÚ proti šíreniu zbraní hromadného ničenia, ktorá stanovuje ako cieľ podporu úlohy Bezpečnostnej rady OSN, EÚ podporuje vykonávanie BR OSN 1540 (2004), pričom zlepšuje svoje odborné znalosti pri čelení výzvam šírenia.

2. Projekty na podporu rezolúcie BR OSN 1540 (2004), ktoré zodpovedajú opatreniam stratégie EÚ, sa zameriavajú na:

Podrobný opis projektov je uvedený v prílohe.

Článok 2

1. Za vykonávanie tejto jednotnej akcie je zodpovedné predsedníctvo, ktorému pomáha generálny tajomník Rady/vysoký splnomocnenec pre SBZP. Komisia je plne zapojená.

2. Komisia dohliada na riadne vykonávanie finančného príspevku uvedeného v článku 3.

3. Technickým vykonávaním projektov uvedených v článku 1 ods. 2 je poverený sekretariát OSN (odbor pre otázky odzbrojenia) [ďalej len „sekretariát OSN (DDA)“]. V tejto funkcii vykonáva túto úlohu v rámci zodpovednosti predsedníctva a pod vedením GT/VS. Na tento účel uzavrie GT/VS potrebné dojednania so sekretariátom OSN (DDA).

Článok 3

1. Referenčná suma na vykonávanie týchto projektov uvedených v článku 1 ods. 2 je [195 000] EUR.

2. Riadenie výdavkov financovaných zo všeobecného rozpočtu Európskej únie, ktoré sú uvedené v odseku 1, podlieha postupom a pravidlám Spoločenstva, ktoré sa vzťahujú na rozpočtové záležitosti, pod podmienkou, že akékoľvek predbežné financovanie nezostáva vlastníctvom Spoločenstva.

3. Na účely plnenia výdavkov uvedených v odseku 1 uzavrie Komisia osobitnú dohodu o príspevku EÚ so sekretariátom OSN (DDA) v súlade s pravidlami a predpismi tejto organizácie. V dohode sa uvedie, že sekretariát OSN (DDA) má zabezpečiť viditeľnosť príspevku EÚ zodpovedajúcu jeho výške.

Článok 4

Predsedníctvo, ktorému pomáha generálny tajomník Rady/vysoký splnomocnenec pre SZBP, podáva Rade správu o vykonávaní tejto jednotnej akcie na základe pravidelných správ vypracovaných sekretariátom OSN (DDA). Komisia sa plne zapája a poskytuje informácie o finančných aspektoch vykonávania projektov uvedeného v článku 1 ods. 2.

Článok 5

Táto jednotná akcia nadobúda účinnosť dňom jej prijatia.

Jej platnosť končí 12. júna 2008.

Článok 6

Táto jednotná akcia sa uverejní v Úradnom vestníku Európskej únie.

PRÍLOHA

PODPORA EÚ PRI VYKONÁVANÍ REZOLÚCIE BEZPEČNOSTNEJ RADY OSN 1540 (2004)

1. Opis

Bezpečnostná rada Organizácie Spojených národov (BR OSN) 28. apríla 2004 jednomyseľne prijala rezolúciu 1540 ako prvý medzinárodný nástroj, ktorý sa integrovaným a komplexným spôsobom zaoberá zbraňami hromadného ničenia, ich nosičmi a súvisiacimi materiálmi. Všetky členské štáty EÚ tento nástroj nešírenia výrazne podporili. Rezolúcia ustanovuje zriadenie výboru Bezpečnostnej rady, ktorý sa poveril tým, aby Bezpečnostnej rade podával správy o vykonávaní rezolúcie na základe národných správ. Národné správy by mali uvádzať kroky, ktoré štáty na vykonávanie rezolúcie prijali alebo zamýšľajú prijať.

EÚ zaslala tretím krajinám demarše na podporu predloženia národných správ podľa rezolúcie BR OSN 1540 (2004). Táto rezolúcia pripúšťa, že niektoré štáty môžu pri vykonávaní jej ustanovení potrebovať pomoc. Technická pomoc a výmena skúseností z procesu vypracovania národných správ a prijímania opatrení na vykonávanie rezolúcie BR OSN 1540 (2004) môže preto priamo prispieť k lepšiemu dodržiavaniu povinnosti podávať správy podľa rezolúcie a k jej skutočnému vykonávaniu.

BR OSN 27. apríla 2006 jednomyseľne prijala rezolúciu BR OSN 1673 (2006), ktorou rozhodla, že Výbor 1540 by mal zintenzívniť úsilie v prospech úplného vykonania rezolúcie BR OSN 1540 (2004), a to aj formou podporných činností, pomoci a spolupráce. Vo svojej správe z apríla 2006 prišiel Výbor 1540 k záveru, že vzhľadom na to, že šesťdesiatdva štátov, ktoré ešte majú predložiť svoju prvú národnú správu, a päťdesiatpäť štátov, ktoré, aj keď ju už predložili, musia ešte predložiť ďalšie informácie a objasnenia, je sústredených v troch geografických oblastiach (Afrika, Karibik a južné Tichomorie), a že nedostatky v národných správach majú určité regionálne charakteristiky, aktivity na pomoc štátom pri plnení požiadaviek na vykonávanie podľa rezolúcie BR OSN 1540 (2004) by sa mali sústrediť na regióny a oblasti, v ktorých sa zistili osobitné potreby.

2. Opis projektov

Projekty na podporu vykonávania rezolúcie BR OSN 1540 (2004) sa zameriavajú na tri aspekty vykonávania – zvýšenie informovanosti o požiadavkách a povinnostiach vyplývajúcich z rezolúcie, príspevok k posilneniu vnútroštátnych kapacít v troch cieľových regiónoch (Afrika, Latinská Amerika a Karibik, Ázia–Tichomorie) pri vypracovaní národných správ o vykonávaní rezolúcie BR OSN 1540 (2004) a výmena skúseností z prijímania vnútroštátnych opatrení potrebných na vykonávanie tejto rezolúcie.

Projekty by mali prihliadnuť na závery a odporúčania správy výboru Bezpečnostnej rady podľa rezolúcie BR OSN 1540 (2004), najmä pokiaľ ide o regionálne potreby a nedostatky vo vykonávaní rezolúcie, a kde je to vhodné, aj na potrebu niektorých štátov týkajúca sa technickej pomoci. Za podmienku podpory EÚ sa považuje oficiálne vyhlásenie záujmu o usporiadanie podpornej činnosti v jednom z cieľových regiónov vo výbore Bezpečnostnej rady.

Projekt, ktorý sa vzťahuje na Áziu a Tichomorie

Projekt pozostáva najmä z organizovania podpornej činnosti vo forme seminára, ktorý zvýši informovanosť o povinnostiach vyplývajúcich z rezolúcie BR OSN 1540 (2004) a prispeje k posilneniu vnútroštátnych kapacít na vykonávanie rezolúcie v cieľových štátoch. Výsledkom seminára môže byť určenie potrieb pomoci, ktorým sa môžu ďalej venovať budúce iniciatívy EÚ v oblasti technickej pomoci. V štátoch, ktorým je projekt adresovaný, by sa mala pozornosť sústrediť na účastníkov na úrovni tvorby politiky. Program podpornej činnosti by mal odzrkadľovať regionálne osobitosti vykonávania rezolúcie BR OSN 1540 (2004) a mal by dodržiavať všeobecné ciele jednotnej akcie.

Čína vo výbore Bezpečnostnej rady vyjadrila záujem o usporiadanie regionálneho seminára o vykonávaní rezolúcie BR OSN 1540 (2004) v prvej polovici roka 2006 so zvláštnym zameraním na kontroly vývozu.

Projekt, ktorý sa vzťahuje na Afriku

Projekt pozostáva najmä z organizovania podpornej činnosti vo forme seminára, ktorý zvýši informovanosť o povinnostiach vyplývajúcich z rezolúcie BR OSN 1540 (2004) a prispeje k posilneniu vnútroštátnych kapacít na vykonávanie rezolúcie v cieľových štátoch. Výsledkom seminára môže byť určenie potrieb pomoci, ktorým sa môže ďalej venovať budúca iniciatíva EÚ v oblasti technickej pomoci. V štátoch, ktorým je projekt adresovaný, by sa mala pozornosť sústrediť na účastníkov na úrovni tvorby politiky. Program podpornej činnosti by mal odzrkadľovať regionálne osobitosti vykonávania rezolúcie BR OSN 1540 (2004) a mal by dodržiavať všeobecné ciele jednotnej akcie.

Ghana pozitívne zvážila žiadosť výboru Bezpečnostnej rady o usporiadanie regionálneho seminára o vykonávaní rezolúcie BR OSN 1540 (2004) najskôr koncom roka 2006.

Projekt, ktorý sa vzťahuje na Latinskú Ameriku a Karibik

Projekt pozostáva najmä z organizovania podpornej činnosti vo forme seminára, ktorý zvýši informovanosť o povinnostiach vyplývajúcich z rezolúcie BR OSN 1540 (2004) a prispeje k posilneniu vnútroštátnych kapacít na vykonávanie rezolúcie v cieľových štátoch. Výsledkom seminára môže byť určenie potrieb pomoci, ktorým sa môže ďalej venovať budúca iniciatíva EÚ v oblasti technickej pomoci. V štátoch, ktorým je projekt adresovaný, by sa mala pozornosť sústrediť na účastníkov na úrovni tvorby politiky. Program podpornej činnosti by mal odzrkadľovať regionálne osobitosti vykonávania rezolúcie BR OSN 1540 (2004) a mal by dodržiavať všeobecné ciele jednotnej akcie.

Peru vyjadrilo ochotu zorganizovať regionálny seminár o vykonávaní rezolúcie BR OSN 1540 (2004) do konca roka 2006.

Výsledky projektu:

— zvýšenie informovanosti cieľových štátov a regiónov o ich povinnostiach vyplývajúcich z rezolúcie BR OSN 1540 (2004) a o možnostiach technickej pomoci,

— príspevok k posilneniu vnútroštátnych administratívnych kapacít v cieľových štátoch a regiónoch na vypracovanie správy o vykonávaní rezolúcie BR OSN 1540 (2004),

— súhrnná správa o priebehu podporných činností, napr. seminárov a hodnotenia potrieb technickej pomoci.

3. Dĺžka trvania

Celková odhadovaná dĺžka trvania projektov je 24 mesiacov.

4. Adresáti

Adresátmi seminára sú najmä štáty troch cieľových regiónov, ktoré nepredložili svoje národné správy o vykonávaní rezolúcie BR OSN 1540 (2004). Je potrebné sa zamerať aj na štáty, ktoré už svoju povinnosť podávať správy podľa rezolúcie splnili, nepredložili však dodatočné informácie alebo objasnenie, o ktoré ich požiadal výbor Bezpečnostnej rady.

Konečný výber adresátov uskutoční predsedníctvo, ktorému pomáha generálny tajomník/vysoký splnomocnenec prostredníctvom svojho osobného zástupcu pre nešírenie zbraní hromadného ničenia na návrh vykonávacieho subjektu v súlade s článkom 2 ods. 3 tejto jednotnej akcie.

Prizvú sa aj potenciálni darcovia regionálnej technickej pomoci a technickej pomoci mimo regiónu, ako aj príslušné medzinárodné, regionálne a subregionálne organizácie.

5. Vykonávací subjekt

Technickým vykonávaním projektov sa poverí sekretariát OSN (odbor pre otázky odzbrojenia) v rámci politickej koordinácie zo strany generálneho tajomníka/vysokého splnomocnenca prostredníctvom jeho osobného zástupcu pre nešírenie zbraní hromadného ničenia. Generálny sekretariát OSN (DDA) podpíše dohodu o podpore usporadujúcej krajiny so štátmi, ktoré sa označia za usporadujúce štáty. Usporadujúci štát sa zúčastní na vykonávaní projektu. Obstarávanie akéhokoľvek tovaru, prác alebo služieb zo strany sekretariátu OSN (DDA) u usporadujúcich štátov v kontexte tejto jednotnej akcie sa bude uskutočňovať v súlade s uplatniteľnými pravidlami a postupmi OSN, podrobne ustanovenými v dohode o príspevku EÚ s generálnym sekretariátom OSN (DDA).

6. Odhadovaný finančný príspevok EÚ

Projekty spolufinancuje EÚ a iní darcovia. EÚ by sa mala zamerať na výdavky spojené s účasťou cieľových štátov na seminároch, náklady na konferencie a náklady na expertov. Pokryť sa môžu aj výdavky, ktoré vzniknú príslušným regionálnym a subregionálnym organizáciám, pokiaľ priamo súvisia s účasťou na činnostiach projektov alebo ich organizovaním. Sekretariát OSN (odbor pre odzbrojenie) bude zodpovedný za celkovú koordináciu príspevkov iných darcov, ktorí budú financovať zvyšné náklady na projekty. Niektorí darcovia môžu prispieť na vykonávanie projektu priamo usporadujúcej krajine. Celkové odhadované náklady na príspevok EÚ k vykonávaniu projektov v Ázii–Tichomorí, Afrike a Latinskej Amerike a Karibiku je 195 000 EUR. Presuny príspevkov medzi projektmi sú povolené, ak sú odôvodnené osobitnými požiadavkami vo vybraných regiónoch.

Okrem toho je tu zahrnutá rezerva na nepredvídané náklady vo výške približne 3 % oprávnených nákladov (v celkovej výške 3 395 EUR).

7. Referenčná suma na úhradu nákladov projektov

Celkové náklady na projekty sú 195 000 EUR.